section_heading: Opis dobra
paragraph_text: Nedaleko od izvora rječice Žrnovnice je sklop Dvori. Kuće su većinom dvokatnice, građene od klesanaca, dvostrešna drvena krovišta većinom su pokrivena utorenim crijepom, a na kat se penje preko vanjskog stubišta. U sklopu je i mlinica, danas urušenog krovišta i pogona, koja je bila tipa kašikara-mlinica s horilontalnim mlinskim kolom, uz koju je bila i stupa. Zgrada je L-tlocrta i bila je zakrovljena kamenim pločama. Uzvodno se nalazi manja, danas također urušena mlinica.